Andrzej Dzięga

**Andrzej Dzięga** (født 1952) er en polsk katolsk prelat og emeritert erkebiskop av Szczecin-Kamień.

## Liv og virke
### Prest
Etter obligatoriske skoler og gymnasium begynte Andrzej Dzięga på presteseminaret i Siedlce. Den 11. juni 1977 mble han presteviet av biskop Jan Mazur. Etter år i menighetssjelesorg studerte han kirkerett ved Det katolske universitetet i Lublin og tok doktorgraden i 1988. 

I tillegg til arbeide ved universitetet, var han dommer ved Siedlce bispedømmes kirkelige domstol og fra 1993 officialis i Drohiczyn bispedømme, som ble opprettet i 1991. Fra 1989 til 1991 var han visepostulator i saligkåringsprosessen for Podlaskiemartyrene.

I 1995 fullførte han sin habilitering i Lublin med en avhandling om opphevelse av ekteskap. I 1998 ble han utnevnt til professor i kanonisk rett.
### Biskop av Sandomierz
Den 7. oktober 2002 utnevnte pave Johannes Paul II ham til biskop av Sandomierz. Han mottok sin bispeordinasjon den 24. november 2002 fra den apostoliske nuntius til Polen, erkebiskop Józef Kowalczyk; medkonsekratorer var erkebiskopen av Lublin, Józef Zycinski, og Dzięga forgjenger i Sandomierz, Wacław Świerzawski.
### Erkebiskop av Szczecin-Kamień
Den 21. februar 2009 utnevnte pave Benedikt XVI Dzięga til erkebiskop av Szczecin-Kamień. Innsettelsen fant sted den 4. april 2009 i katedralen i Sczcecin.

Våren 2020 utløste Dzięga en bølge av offentlig kritikk da det ble meldt at han skulle ha hevdet at vievann beskyttet mot smitte av covid-19. Den tradisjonelle mottakelse av nattverden på tungen, som er vanlig i Polen, innebar heller ingen smittefare.

Den 24. februar 2024 aksepterte pave Frans hans tidlige søknad om fratreden i en alder av 71 år - kirkeloven anbefaler aldersvbetinget fratreden ved fylte 75 år.

Erkebiskop Dziega var beskyldt for å ignorere ofrene for seksuelle overgrep i årevis i sitt erkebispedømme, men i et brev der han forklarte sin avgang til prestene i erkebispedømmet sa han at årsaken var helseorientert, en «radikal svekkelse av min tilstand». 

Under press, i offentligheten men også blant annet fra Polens biskoper, sendte nuntiaturet ut en annen uttalelse den 26. februar som spesifiserte at avgjørelsen knyttet til erkebiskop Dziegas avgang fulgte «en undersøkelse foretatt av Den hellige stol om ledelsen av bispedømmet, og spesielt uaktsomhet referert til i det pavelige dokument *[[Vos Estis Lux Mundi]]».*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop  Józef Kowalczyk (1938-2025) *1989
* Biskop *Andrzej Dzięga* (1952- ) *2002

## Referanser